open-index/open-wikipedia-markdown huggingface dataset:
Living Faith Church Worldwide

**Living Faith Church Worldwide** eli **Winners Chapel** on kristillinen seurakunta, joka sijaitsee Lagosin kaupungissa Nigeriassa. Seurakunnalla on yhteensä yli 275 000 viikoittaista kävijää. Seurakunta edustaa karismaattista kristinuskoa. Seurakunnan kirkkorakennus Lagosissa tunnetaan myös nimellä Faith Tabernacle. Kirkkorakennus on maailman suurin kirkkorakennus, jota käytetään nimenomaisesti viikoittaisiin jumalanpalveluksiin. Kirkkotila tunnustettiin vuoden 2010 Guinnessin ennätystenkirjassa maailman suurimmaksi kirkkosaliksi. Seurakunnan perustaja ja johtaja on David Oyedepo.

Winners Chapel toimii nykyisin maailmanlaajuisena kirkkoverkostona yli 65 maassa. Kirkon päätoimipaikka sijaitsee Otassa, Nigeriassa.

## Lähteet
Dansk Melodi Grand Prix 2013

**Dansk Melodi Grand Prix 2013** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2013. Kilpailu järjestettiin avoimena sävellyskilpailuna, johon lähetettiin 692 kappaletta. Määrä oli kilpailun historian tuohonastinen ennätys. Lähetetyistä ehdotuksista valittiin kymmenen finalistia, jotka julkaistiin 16. tammikuuta.

Finaali pidettiin 26. tammikuuta Jyske Bank Boxen -areenalla Herningissä. Voittajan valitsivat yhdessä katsojat tekstiviestiäänestyksellä ja viisihenkinen asiantuntijaraati, johon kuuluivat Kato, Lis Sørensen, Cutfather, Maria Lucia ja Jørgen de Mylius. Äänestys oli kaksikierroksinen. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti Emmelie de Forest kappaleella "Only Teardrops", joka voitti myös kansainvälisen Eurovision laulukilpailun. Finaalia seurasi 1&nbsp;785&nbsp;000 katsojaa.

## Tulos
### Ensimmäinen kierros

### Superfinaali

## Lähteet
*
*http://natfinals.50webs.com/10s_20s/Denmark2013.html

### Viitteet
Kensington Temple

**Kensington Temple** on kristillinen seurakunta, joka sijaitsee Lontoossa Yhdistyneessä kuningaskunnassa. Seurakunnalla on yhteensä yli 7&nbsp;000 viikoittaista kävijää. Opillisesti seurakunta edustaa helluntaiherätystä. Seurakunnan johtajana toimi vuoteen 2021 asti Colin Dye.

## Historia
Kensington Templen seurakunta perustettiin 60 henkilön voimin vuonna 1965. Viidentoista vuoden aikana, Eldin Corsien johtajuuskaudella kirkolle luotiin perusrakenne rukoukseen, ryhmätoimintaa, evankeliointiin ja kansainväliseen toimintaan. Ensimmäisen 15 vuoden aikana seurakunta kasvoi 600 ihmiseen. Wynne Lewisin kaudella seurakunta lähti suureen kasvuun. Kymmenessä vuodessa seurakunta kasvoi yli 5000 jäseneen ja seurakunta laajentui monille Lontoon alueille. Vuonna 1991 seurakunnan johtajaksi tuli Colin Dye, jonka kaudella seurakuntaan perustettiin London City Church. Seurakunnan yhteydessä toimii yli 130 seurakuntasolua.

## Seurakunnan johtajat
* 1965–1980: Eldin Corsie
* 1980–1991: Wynne Lewis
* 1991–2021: Colin Dye
* 2021–2024  Mark Ryan
* 2024–      Malcolm Duncan

## Lähteet
Dansk Melodi Grand Prix 2014

**Dansk Melodi Grand Prix 2014** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2014. Kilpailu pidettiin avoimena sävellyskilpailuna, johon lähetettiin 872 kappaletta. Määrä oli kilpailun historian tuohonastinen ennätys. Lähetetyistä ehdotuksista valittiin kymmenen finalistia, jotka julkaistiin 28. tammikuuta.

Kilpailun finaali pidettiin 8. maaliskuuta Arena Fyn -areenalla Odensessa. Finaalissa voittajan valitsivat yhdessä asiantuntijaraati ja katsojat tekstiviestiäänestyksellä. Finaali pidettiin kaksikierroksisena. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti Basim kappaleella "Cliché Love Song". Finaalia seurasi 1&nbsp;785&nbsp;000 katsojaa.

## Tulos
### Ensimmäinen kierros

### Superfinaali

## Lähteet
*
*http://natfinals.50webs.com/10s_20s/Denmark2014.html

### Viitteet
Luther-Agricola-Seura

**Luther-Agricola-Seura** on vuonna 1940 perustettu suomalainen tieteellinen seura, joka keskittyy erityisesti systemaattisen teologian ja kirkkohistorian julkaisu- ja kustannustoimintaan. Seura perustettiin edistämään saksalais-suomalaista kulttuurivaihtoa teologian alalla. Seuran vanhimmat kokouspöytäkirjat ovat kadonneet, mahdollisesti jopa hävitetty kansallissosialististen yhteyksien takia. Seuran ensimmäinen julkaisu oli Saksan evankelisen kirkon ulkoasianosaston johtaja Theodor Heckelin kirjoittama *Luthers Kleiner Katechismus und die Wirklichkeit* ja toinen Jaakko Gummeruksen kirjoittaman Agricola-elämäkerran saksankielinen käännös. Nykyaikana Luther-Agricola-Seura kuuluu Tieteellisten seurain valtuuskuntaan ja kääntää suomalaista tutkimusta saksaksi ja englanniksi.

Seura julkaisee vuosittain yhden tai kaksi kirjaa sekä kahta tieteellistä julkaisusarjaa. Seuran julkaisusarjoista *Schriften der Luther-Agricola-Gesellschaft* keskittyy vieraskieliseen teologiseen tutkimukseen saksaksi ja englanniksi. *Studia missiologica et oecumenica Fennica* -julkaisu puolestaan käsittelee missiologiaa ja ekumeniikkaa. Jälkimmäisen julkaisemisen seura aloitti 1990-luvulla, kun Missiologian ja ekumeniikan seura lopetti toimintansa ja yhdistyi Luther-Agricola-Seuran kanssa. Vuonna 2020 seura aloitti aineistonsa digitoinnin.

Luther-Agricola-Seuralla oli noin 160 jäsentä vuonna 2005.

## Lähteet
Kingsway International Christian Centre

**Kingsway International Christian Centre** (KICC) on kristillinen seurakunta, joka sijaitsee Lontoossa Yhdistyneessä kuningaskunnassa. Seurakunnalla on yhteensä yli 5 500 viikoittaista kävijää. Seurakunta edustaa helluntaiherätystä. Seurakunnalla on ollut vuodesta 2014 KICC Prayer City -rakennus Chathamin kaupungissa. Seurakunnan perustaja ja johtavat pastori on Matthew Ashimolowo. Seurakunta on perustettu vuonna 1992.

## Lähteet
Jesus Revolution

**Jesus Revolution** on vuonna 2023 ensi-iltansa saanut yhdysvaltalainen elokuva kristillinen draama-elokuva, jonka ovat ohjanneet Jon Erwin ja Brent McCorkle. Elokuva juoni perustuu tositapahtumiin 1970-luvun alun hengelliseen herätykseen Etelä-Kaliforniassa ja sen taustoihin teini-ikäisten hippien yhteisöissä.

Elokuva sai Suomen ensi-iltansa 29. syyskuuta 2023.

## Juoni
Elokuvan tapahtumat sijoittuvat ajalliset huhtikuun 1966 ja heinäkuun 1971 väliin. Elokuva kertoo eteläkalifornialaisen pastori Chuck Smithin ja hänen Calvary Chapel-seurakuntansa kasvutarinan.

## Näyttelijät

## Lähteet
John Dudley

**John Dudley, Northumberlandin herttua** (1504 – 22. elokuuta 1553 Lontoo, Englanti) oli englantilainen sotilas ja valtiomies, joka käytännössä oli Englannin hallitsija 1549–1553. Häntä pidetään taitava hallitsijana, mutta myös häikäilemättömänä ja kunnianhimoisena juonittelijana.

## Elämä ja ura
Dudley oli privy councillor Edmund Dudleyn ja Elizabeth Greyn poika. Hänen isänsä mestattiin Henrik VIII:n aikana, mutta myöhemmin teloitus kumottiin juridisesti. Dudleysta tuli Englannin Ranskassa miehittämän Calais'n apulaiskuvernööri vuonna 1538, ja vuonna 1542 hän sai arvonimet Lislen varakreivi ja Lord High Admiral. Hän palveli Hertfordin kreivin ja myöhemmän Somersetin herttuan Edward Seymourin alaisuudessa Skotlannin sotaretkellä vuonna 1544. Saman vuoden syyskuussa hän valtasi ranskalaisen Boulognen kaupungin ja toimi sen kuvernöörinä vuosina 1544–1546. Dudley korotettiin Warwickin jaarliksi ja Lord Great Chamberlainiksi vuonna 1547 lordiprotektorina toimineen Edward Seymourin alaisuudessa. Dudley oli lordiprotektorin lähin mies Skotlannin vastaisessa sotaretkessä ja saavutti suurimman kunnian Pinkien taistelun voitosta syyskuussa 1547. 

Henrik VIII:n kuoltua 28. tammikuuta 1547 Dudleysta tuli jäsen neuvostossa, joka perustettiin hallitsemaan maata Edvard VI:n lapsuuden aikana. Lordiprotektori ja Dudley tekivät aluksi yhteistyötä. Vuoden 1549 loppupuolella Dudley, joka oli Edvard VI:n suosiossa, alkoi syrjäyttää itsevaltaista Somersetin herttuaa liittoutumalla maata omistaneiden luokkien ja roomalaiskatolisten kanssa. Dudley tuli neuvoston puheenjohtajaksi vuonna 1550 ja sai aikaan tammikuussa 1552 Somersetin lopullisen tappion ja teloituksen. Jo vuonna 1551 Dudley oli nostettu Northumberlandin herttuan asemaan. Somersetin kuoleman jälkeen hän oli lähes itsevaltainen Englannin hallitsija. Hän luopui Englannin pyrkimyksistä saada Skotlanti hallintaansa, kumosi Somersetin liberaalin maatalouspolitiikan tukahduttamalla kapinoineet talonpojat ja jatkoi uskonpuhdistuksen vakiinnuttamista Englannissa takavarikoimalla itselleen ja apureilleen suuren osan kirkon jäljellä olevasta varallisuudesta. Dudley lähti uskonpuhdistuksen mukaan vain omaksi hyödykseen. Piispa John Hooper ja John Knox olivat jonkin aikaa hänen suojelijoitaan. Hän alkoi nyt suunnitella Englannin kruunun saantia perheelleen. Hän taivutteli tuberkuloosiin kuolevan 15-vuotiaan kuninkaan sulkemaan kaksi sisarpuoltaan Marian ja Elisabetin pois kruununperimysoikeudesta ja nimittämään seuraajakseen Lady Jane Greyn, jonka Dudley oli naittanut pojalleen Guildford Dudleylle. Edvardin kuoltua 6. heinäkuuta 1553 Dudley julisti Janen kuningattareksi ja lähti itäisissä kreivikunnissa taisteluun Marian kannattajia vastaan. Hän antautui lopulta Marian joukoille, ja hänet teloitettiin maanpetoksesta.

## Lähteet

## Aiheesta muualla
Word of Life (Donetsk)

**Word of Life** () on kristillinen seurakunta, joka sijaitsee Donetskissa Ukrainassa. Seurakunnalla on yhteensä yli 5 000 viikoittaista kävijää. Seurakunta edustaa helluntaiherätystä. Donetskin Word of Life -kirkko perustettiin vuonna 1990 Leonid Padunin toimiesssa johtavana pastorina. Aluksi seurakunnan toiminta tapahtui kaduilla ja kodeissa. Uskonnonvapauden myötä seurakunta laajensi toimintaansa ja alkoi toimimaan vapaasti. Marraskuussa 1991 seurakunta rekisteröityi virallisesti oikeushenkilöksi: tuolloin seurakunnalla oli 500 jäsentä.

Vuonna 1993 seurakunta avasi Raamattukoulun ja vuonna 1995 se rekisteröitiin uskonnolliseksi oppilaitokseksi. Vuodesta 1995 lähtien seurakunta on käyttänyt Tkatsenko-kadulla sijaitsevaa rakennusta. Rakennuksessa toimivat seurakunnan lisäksi Raamattu-instituutti, kirkon toimistoja, UCEC ja alakoulu. Seurakunnan kokouksia järjestetään 1000 hengen salissa. Vuonna 2005 kirkko osti Sokolyna-kadulta tontin 7000 hengen kirkon rakentamiseksi.

## Katso myös
* Livets Ord

## Lähteet
Louise Cox

**Louise Howland Cox**, syntyjään  **King**, (1865 San Francisco, Yhdysvallat - 1945 Windham) oli yhdysvaltalainen taidemaalari. Hänet muistetaan nykyään lasten muotokuvien tekijänä. Omana aikanaan hän sai useita taidealan tunnustuksia. Hänen aviomiehensä oli oman aikansa tunnettu taidemaalari Kenyon Cox.

## Elämänvaiheita
Muistelmissaan, jotka Cox kirjoitti vanhana, toteaa, että hänellä ei ollut elämää ennen kuin täytti 16 vuotta. Silloin hän pääsi opiskelemaan New Yorkiin National Academy of Designin. 

Louise Kingin varhaisvuosista tiedetään, että hän syntyi San Franciscossa ja että hänen isänsä oli liikemies, joka oli Louisen äidin kohdattuaan syyllistynyt talousrikoksiin. Myöhemmin isä teki henkirikoksen ja sai elinkautisen vankeustuomion. Äiti muutti lapsineen lapsuudenystävänsä luo Belmontiin Massachusettsiin.  Äidin ystävättärestä tuli Kingille tärkeä henkilö, ja hän nimesi myöhemmin tyttärensä tämän mukaan. 

Opiskeltuaan kaksi vuotta National Academy of Designissä, King aloitti opinnot Art Students League of New Yorkissa. Siellä häntä opettivat muun muassa Charles Yardley Turner ja George de Forest Brush. Vuonna 1884 ilmoitettiin, että naisten luokka saa uuden opettajan. King pelkäsi, että uusi opettaja on J. Carroll Beckwith, joka kohteli naisopiskelijoita huonosti. Uusi opettaja oli tuleva aviomies, Kenyon Cox. 

Opettaja ja oppilas alkoivat seurustella ja menivät naimisiin vuonna 1892. Ensimmäinen lapsi syntyi kuolleena vuonna 1893, mutta pariskunnalle syntyi myöhemmin kolme tervettä lasta. Perhe asui New Yorkissa ja vietti kesät Cornishissa olleessa taiteilijasiirtolassa. Taiteilijasiirtolan lähettyvillä vietti kesäänsä varakkaita henkilöitä, jotka halusivat muotokuvia lapsistaan. Lasten muotokuvista tulikin Coxin ansiolähde moneksi vuodeksi. 

Chicagossa pidettiin maailmannäyttely vuonna 1893 ja Louise Cox maalasi sinne seinämaalaukset yhdessä aviomiehensä Kenyon Coxin kanssa. Vähitellen alkoi tulla myös ammatillisia tunnustuksia. Cox valittiin National Academy of Designin jäseneksi ja hän oli mukana New Yorkin naistaiteilijoiden yhdistyksessä. Hänen lasimaalauksiaan ylistettiin. Hän sai vuonna 1896 kolmannen Hallgarten palkinnon. Palkinnon oli perustanut osakevälittäjä Julius Hallgarten ja se myönnettiin kolme parhaalle vuosittaisessa näyttelyssä olleelle teokselle. Vaikka Cox voimakkaasti tuki naisten osallistumista taide-elämään, hän ei kannattanut naisten äänioikeutta. 

Jäätyään leskeksi Cox muutti Havajille, mistä muutti vuonna 1935 takaisin New Yorkiin. Hän jatkoi maalaamista 74- vuotiaaksi. 
## Teoksia

Louise Howland King Cox, A Lady, in profile to the left before an 'Arts and Crafts' background, estimate 1892 or before.jpg|*Naisen profiili*, maalattu ehkä vuonna 1892.
Louise Howland King Cox, A Rondel, 1892, oil on canvas, High Museum of Art, Atlanta, Georgia.jpg|*Piiri* maalattu vuonna 1892. 
Louise Cox, The Rose, 1898.jpg|*Ruusu*, maalattu vuonna 1898.


Louise Cox, May Flowers, 1911.jpg|*May Flowers,* maalattu vuonna 1911. 


## Lähteet
Anjou (hallitsijasuku)

**Anjou** eli **vanhempi Anjou-suku** oli keskiajan eurooppalainen hallitsijasuku, joka hallitsi Sisilian kuningaskuntaa vuosina 1266–1282, Napolin kuningaskuntaa vuosina 1282–1435, Unkaria vuosina 1308–1395 ja Puolaa vuosina 1370–1399. Suku hallitsi myös Provencen kreivikuntaa vuosina 1246–1382 sekä läänityksinä eräitä muita kreivikuntia Ranskassa. Se oli alkuperältään Ranskaa hallinneen suorien kapetingien hallitsijasuvun haara.

## Historia
Suvun kantaisä oli Ranskan kuninkaan Ludvig VIII:n nuorempi poika Kaarle Anjoulainen (Kaarle I), joka oli alkujaan Anjoun kreivi, mutta valloitti vuonna 1266 Sisilian kuningaskunnan Hohenstaufen-suvulta. Hän menetti Sisilian saaren Aragonialle vuoden 1282 kapinan seurauksena, minkä jälkeen hänelle jäänyttä valtakuntaa kutsutaan Napolin kuningaskunnaksi. Kaarle I ja häntä seuranneet Napolin kuninkaat käyttivät vuodesta 1277 myös Jerusalemin kuninkaan arvoa. Anjoun kreivin arvo siirtyi vuonna 1290 kuningas Kaarle II:lta tämän vävylle, Valois’n kreivi Kaarlelle.

Napolin prinssi Kaarle Robert tuli vuonna 1308 Unkarin kuninkaaksi, ja hänen poikansa, Unkarin kuningas Ludvig I Suuri peri vuonna 1370 myös Puolan valtaistuimen. Ludvig I:n tyttäret Maria ja Hedvig (Jadwiga) olivat suvun viimeiset hallitsijat Unkarissa ja Puolassa, ja he kuolivat vuosina 1395 ja 1399.

Vanhemman Anjou-suvun viimeinen hallitsija oli Napolin kuningatar Johanna II, jonka kuoltua vuonna 1435 valta siirtyi nuoremmalle Anjou-suvulle.

Nuorempi Anjou-suku polveutui Valois-sukuisen Ranskan kuninkaan Juhana II:n pojasta, Anjoun herttua Ludvig I:stä, jonka Napolin kuningatar Johanna I oli adoptoinut seuraajakseen. Hän ei saanut valtaa Napolissa, koska vanhempaan Anjou-sukuun kuulunut Kaarle III syöksi Johanna I:n vallasta vuonna 1382. Johanna II kuitenkin adoptoi perillisekseen Ludvig I:n pojanpojan René I:n, joka tuli Napolin kuninkaaksi vuonna 1435 ja menetti valtansa vuonna 1442. Nuorempi Anjou-suku sammui mieslinjalta Anjoun herttuan Kaarle IV:n kuollessa vuonna 1481, jolloin suvun maat ja arvonimet siirtyivät Ranskan kruunulle.

## Hallitsijat
### Sisilian ja Napolin kuningaskunta
*Kaarle I 1266–1285
*Kaarle II 1285–1309
*Robert Viisas 1309–1343
*Johanna I 1343–1382
*Kaarle III 1382–1386
*Ladislaus 1386–1414
*Johanna II 1414–1435

### Unkari
*Kaarle Robert 1301/1308–1342
*Ludvig I Suuri 1342–1382
*Maria 1382–1385, 1386–1395
*Kaarle II (Napolin Kaarle III) 1385–1386

### Puola
*Ludvig I (myös Unkarin Ludvig I) 1370–1382
*Jadwiga 1384–1399

## Lähteet
Kabanov

**Kabanov** on seuraavien tunnettujen henkilöiden sukunimi:

* Aleksandr Kabanov (1948–2020), neuvostoliittolainen vesipalloilija, vesipallovalmentaja ja olympiavoittaja
* Andrei Kabanov (s. 1977), venäläinen jääpalloilija
* Kirill Kabanov (s. 1992), venäläinen jääkiekkoilija
* Sergei Kabanov (1901–1973), neuvostoliittolainen kenraaliluutnantti
Simo Järvisen aukio

**Simo Järvisen aukio** () on kaupunkiaukio Olarin pohjoisosassa eteläisessä Espoossa. Se sai nykyisen nimensä 2002. Simo Järvinen oli Olarin pääsuunnittelija.

Simo Järvisen aukio sijaitsee länsi–itäsuuntaisen Ruomelanraitin varrella. Aukion ilmettä uudistettiin 2017, jolloin se sai pyöreät istutusaltaat ja oranssinsävyiset muoviset istuinrenkaat. Aukion kaakkoiskolkkaan pystytettiin valotolppa, joka heijastaa erivärisiä valoja.  Aukion itäreunan tiilimuuriin kiinnitettiin Simo Järvisen muistolaatta vuonna 2002. Aukion itälaidalla sijaitsi alun perin puhelinkioski, joka on poistettu.

Simo Järvisen aukion keskellä sijaitsee Olarin talvipuutarha, joka oli aikoinaan merkittävä alueen asukkaille, mutta joka sittemmin on suljettu ja rapistunut.

## Lähteet
Hietaniemi (Övertorneå)

**Hietaniemi** () on Norrbottenin läänin Ylitornion kunnassa sijaitseva pitäjä.

Pitäjän kirkonkylä on Koivukylä. Pitäjässä sijaitsi Hietaniemen kirkko, joka paloi syyskuussa 2023.

## Lähteet
Kiittäkää luodut, Herraa Jeesusta

***Kiittäkää luodut, Herraa Jeesusta*** on Anna-Maija Raittilan tekemä suomenkielinen käännös ranskankielisestä hengellisestä laulusta *À toi la gloire, O Ressuscité!*

Virren kirjoittaja, Edmond Budry syntyi 1854 Veveyssä ranskankielisessä Sveitsissä. Hänestä tuli sittemmin kotikaupunkiinsa reformoitu pastori.

Budryn pääsiäisaiheinen virsi on vuodelta 1884, ja se ilmestyi *Chants Évangéliques* -kokoelmassa Lausannessa 1885. On todennäköistä, että Budry on saanut innoituksen tekstiinsä kuultuaan saksankielisen adventtilaulun "Tochter Zion, freue Dich" (Riemuitse tytär Siionin). Sävelmä, jolla sitä lauletaan, on Georg Friedrich Händelin oratoriosta *[[Judas Maccabeus]]*. Budry on kirjoittanut laulunsa siten, että se soveltuu tähän sävelmään.

Budryn virsi on levinnyt laajalle ja sitä lauletaan erikielisinä käännöksinä. Sitä on kutsuttu ranskankielisen protestantismin Marseljeesiksi. Virren suomennoksen on tehnyt Anna-Maija Raittila ranskankielisen alkutekstin mukaan vuonna 1983 Turussa pidettyjä ekumeenisia kirkkopäiviä varten. Se on painettu "Elämän puolesta. Kirkkojen maailmanneuvoston VI yleiskokous Vancouverissa 1983" -raportissa nimellä "Herra Kristus nousi kuolleista!".   Se on Ruotsin kirkon virsikirjan virsi 17 "Kiittäkää, luodut, Herraa Jeesusta!", Raittilan muokkaamana vuonna 2000.  Virren ruotsinkielinen teksti "Ge Jesus äran, frälsta mänsklighet" Ruotsin kirkon virsikirjassa (1986) on runoilija Bo Setterlindin käännös ja muokkaus vuodelta 1979. Hän käänsi virren tilaustyönä ranskalais-ruotsalaiseen symposiumiin, joka pidettiin Uppsalassa syyskuussa 1979.

## Lähteet
Sliki

**Sliki** (oik. **Jan Vikman**) on suomalainen rap-artisti. Hän julkaisi soolouransa ensimmäiset singlet ”Hodari” ja ”PV” vuonna 2021 omakustanteena. Marraskuussa 2022 hän teki levytyssopimuksen Epic Recordsin kanssa ja julkaisi kesäkuussa 2023 debyytti-EP:nsä *BIG MONEY*.

## Varhainen elämä
Vikman kasvoi Tampereella yksinhuoltajaäitinsä kanssa. Hän on kertonut lapsuuden taloudellisten vaikeuksien vaikuttaneen suhtautumiseensa rahaan ja menestykseen. Hän on puhunut julkisuudessa myös ADHD-diagnoosistaan ja sen vaikutuksesta elämäänsä.

## Ura
Ennen debyyttialbuminsa julkaisua Sliki julkaisi useita singlejä, kuten ”Menetän mun järjen”, joka käsittelee menestyksen tuomia tunteita sekä artistin kokemuksia ADHD:n kanssa. Hänen kappaleensa ”Menetän mun järjen”, ”Toistoi” ja ”Eiks nii” nousivat Spotifyn Suomen Top 50 -listalle.

Sliki voitti OFF The BOOTH -kilpailun toisen kauden yleisöäänestyksellä. Kilpailuun osallistui useita suomalaisen rap-musiikin artisteja, kuten Elastinen, Jokrates ja Röge.

Vuonna 2024 Sliki julkaisi debyyttialbuminsa *Exit*. Albumi nousi Suomen virallisen albumilistan sijalle kaksi ja vietti listalla yli 60 viikkoa. Albumin kappaleet ovat keränneet suoratoistopalveluissa kymmeniä miljoonia kuuntelukertoja. Albumi toi hänelle myös ehdokkuuden Emma Gaala 2026 -palkinnon kategoriassa Vuoden rap ja Vuoden Yleisöäänestys.

## Musiikkityyli ja vaikutteet
Slikin musiikissa keskeisiä teemoja ovat raha, taloudellinen riippumattomuus ja ihmissuhteet. Hänen lyriikoissaan esiintyy usein viittauksia sijoittamiseen ja taloudelliseen ajatteluun. Single ”Eläke” käsittelee erityisesti taloudellisen riippumattomuuden tavoittelua.

Musiikillisesti Sliki on yhdistetty Memphis-vaikutteiseen rap-soundiin.  Hänen tuotantoaan on ollut tekemässä myös Fountain-tuottajakollektiivi. Sliki on maininnut saaneensa vaikutteita erityisesti yhdysvaltalaisesta rap-musiikista, kuten artisteilta Notorious B.I.G., Three 6 Mafia, Young Dolph ja Key Glock.

## Yhteistyöt
Sliki on tehnyt yhteistyötä useiden suomalaisten rap-artistien kanssa. Hän on vieraillut Aresin kappaleella ”Aikuinen mies”, julkaissut Korelonin kanssa yhteiskappaleet ”Whiteboy” ja ”Ylibuukattu” sekä esiintynyt Jore & Zpopan kappaleilla ”Tähdenlento” ja ”Late Night".

## Diskografia

### Albumit

* *EXIT* (2024)

### EP:t

* *BIG MONEY* (2023)

### Singlet

* "Hodari" (mukana SKII6 & MELO) (2021)
* "PV" (mukana Turisti) (2021)
* "Europe" (2022)
* "Hard Rock" (2023)
* "Alpha" (2023)
* "Oma vika" (mukana TIPPA) (2023)
* "Sliki x OFF THE BOOTH (S2)" (2023)
* "Menetän mun järjen" (2023)
* "Toistoi" (2023)
* "Eiks nii" (2024)
* "Eläke" (2024)

### Musiikkivideot

* "Hodari" (mukana SKII6 & MELO) (2021)
* "PV" (mukana Turisti) (2021)
* "Europe" (2023)
* "Sliki x OFF THE BOOTH (S2)" (2023) 
*  (2025)

## Lähteet
Roomalainen Afrikka

**Roomalainen Afrikka** oli Rooman valtakunnan Pohjois-Afrikassa sijainnut osa. 

Sen jälkeen kun Karthago tuhoutui 146 eaa, roomalaiset alkoivat vallata alueita Afrikasta. Sataluvulla jo koko Välimeren etelärannikko oli Rooman hallinnassa lähes 4000 kilometrin pituudelta. Pohjois-Afrikassa sijainneet Rooman provinssit olivat nimeltään Mauretania Tingitana, Mauretania Caesariensis, Numidia, Africa Proconsularis ja Aegyptus.  

Rannikon ilmasto oli Rooman vallan aikana suotuisampi kuin nykyisin. Afrikka olikin roomalaisille tärkeä vilja-aitta.  

## Taloudellinen merkitys
Roomalaisessa Afrikassa oli satamia, joiden ansiosta Rooma sai hallitsevan aseman Välimeren laivaliikenteessä. Tuohon aikaan Pohjois-Afrikka oli myös viljavaa aluetta, ja sieltä vietiin maataloustuotteita muualle valtakuntaan. Viljan ja oliiviöljyn kaupasta hyötyivät useat Pohjois-Afrikassa sijainneet kaupungit, kuten Sabratha ja Leptis Magna. Augustuksen aikana Karthago rakennettiin uudelleen ja sen satamasta tuli merkittävä vientisatama. 

Roomalaisen Afrikan alueella oli karavaanikaupunkeja, joita perustettiin lisää, muun muassa Thamugadi. Tieverkostoa myöten kauppatavarat kuljetettiin sisämaasta rannikolle, mistä niiden matka jatkui edelleen meritse muualle. Tunisiassa oli rannikkokaupunkeja, joissa valmistettiin öljyä. Etenkin 2. vuosisadalla jaa. ja myöhemmin öljy oli merkittävä kauppatavara. 

Roomalaisessa Afrikassa tuotettiin paljolti myös suosittua kalakastiketta, jota säilytettiin ja kuljetettiin ruukuissa. Afrikan provinsseista tuotiin myös eläimiä sirkuksiin ja amfiteattereihin. Vaikka virallinen kieli oli latina ja virallinen uskonto roomalainen uskonto, maaseudulla puhuttiin paikallisia berberikieliä ja harjoitettiin perinteisiä uskontoja.

## Kulttuurinen asema
Pohjois-Afrikassa sijainneiden provinssien asukkaiden poliittinen, kulttuurinen ja uskonnollinen merkitys kasvoi sataluvulta lähtien.  Katolisen kirkon merkittävin kirkkoisä Augustinus (354–430) vaikutti Hippossa Numidian provinssissa.

## Lähteet

* 

### Viitteet
Akademik Sergei Vavilov

**Akademik Sergei Vavilov** (Академик Сергей Вавилов) on venäläinen tutkimusalus. Se valmistui Raumalla Hollmingin telakalla vuonna 1988. Laiva on 117,2 metriä pitkä ja 18,2 metriä leveä. Se on rakennettu jäänmurtajan vahvuiseksi, ja se on yksi maailman suurimmista ja vahvimmista polaarialueen tutkimusaluksista. Sen tilaaja oli Venäjän tiedeakatemia, joka tarvitsi sitä arktisen alueen hydroakustisiin tutkimuksiin.

Akademik Sergei Vavilov oli välillä vuokrattuna risteily-yhtiölle matkustaja-alukseksi arktisia tutkimusretkiä varten. Matkustajia vietiin etelän kesällä Antarktikalle ja pohjoisen kesällä Huippuvuorten ja Grönlannin vesille. Keväällä 2019  Venäjä siirsi aluksen yllättäen takaisin omaan käyttöönsä. Sen nykyinen kotisatama on Kaliningrad.

Alus on nimetty fyysikko Sergei Vavilovin mukaan.

## Lähteet
Den store journalistprisen

**Den store journalistprisen** on Norjan merkittävin journalistipalkinto. Sitä on jaettu vuodesta 1992, ja sen edeltäjä oli Narvesenprisen. Palkinto on arvoltaan 100&nbsp;000 Norjan kruunua ja sen myöntää Norsk Presseforbundin valitsema tuomaristo.

## Palkitut
* 1992: Arne A. Holm
* 1993: Sissel Benneche Osvold
* 1994: Fritz Breivik
* 1995: Tomm Kristiansen
* 1996: Verdens Gang -lehden toimitus
* 1997: Dagens Næringsliv -lehden taloustoimitus
* 1998: Anne Grosvold
* 1999: Steinar Hansson
* 2000: Inge Sellevåg
* 2001: Harald Stanghelle
* 2002: *ei jaettu*
* 2003: Åsne Seierstad
* 2004: Harald Henden
* 2005: Dagens Næringsliv -lehden Magasinet-toimitus ja Roar Christensen
* 2006: *Typisk Norsk* -ohjelman toimitus (NRK)
* 2007: Knut Olav Åmås
* 2008: Helle Cathrine Aarnes
* 2009: Per Christian Magnus, Robert Reinlund ja Anne Marie Groth
* 2010: Bernt Jakob Oksnes
* 2011: Oss Isungset
* 2012: Trude Lorentzen, Eivind Sæther ja Adrian Øhrn
* 2013: Kjetil Bragli Alstadheim
* 2014: Kristin Solberg ja Anders Sømme Hammer
* 2015: Maria Mikkelsen ja Synnøve Åsebø
* 2016: Vegard Venli, Anders Fjellberg ja Tomm W. Christiansen
* 2017: Thomas Ergo, Hans Petter Aass ja Rune Vandvik
* 2018: Finn Graff ja Per Egil Hegge
* 2019: Maria Mikkelsen, Frank Haugsbø ja Mona Grivi Norman
* 2020: Siri Gedde-Dahl, Bernt Jakob Oksnes, John Rasmussen ja Torgeir Krokfjord
* 2021: Henning Carr Ekroll, Nina Selbo Torset, Vegard Venli, Carl Alfred Dahl, Fredrik Hager-Thoresen, Åshild Langved, Sigrid Gausen, Robert Gjerde, Gerhard Flaaten, Bendik Nagel Støren, Arne Edvardsen, Anders Grimsrud Eriksen ja Tron Strand
## Lähteet
Einar Sissener

**Einar Rasmus Krag Schnitler Sissener** (21. syyskuuta 1897 Oslo – 4. maaliskuuta 1968 Oslo) oli norjalainen näyttelijä. Hän esiintyi muun muassa Centralteatretissa, Norjan kansallisteatterissa, Det Nye Teaterissa ja Chat Noirissa. Lisäksi hän näytteli valkokankaalla, muun muassa ensimmäisessä norjalaisessa äänielokuvassa *[[Den store barnedåpen]]* (1931).
## Rooleja
* *[[Glomdalsbruden]]* (1926) – Tore Braten
## Lähteet

## Aiheesta muualla
Louise Kathrine Dedichen

**Louise Kathrine Dedichen** (s. 30. huhtikuuta 1964 Fredrikstad) on norjalainen vara-amiraali. Hän on ollut vuodesta 2020 Norjan edustaja Naton sotilaskomiteassa Brysselissä.
## Lähteet

## Aiheesta muualla
Nuuskamuikkunen – Muumilaakson melodia

**Nuuskamuikkunen – Muumilaakson melodia** () on vuonna 2024 julkaistu muumiaiheinen avoimen maailman seikkailupeli. Pelissä Nuuskamuikkusen tavoitteena on palauttaa Muumilaakso entiselleen sen jälkeen, kun sinne rakennetut puistot ovat horjuttaneet luonnon tasapainoa.

Pelille julkaistiin 17. joulukuuta 2024 lisäosa *[[#Hosulin kosinta|Hosulin kosinta]]*, jonka yhteydessä peli julkaistiin myös PlayStation 5- ja Xbox Series X/S-konsoleille.

## Juoni
Nuuskamuikkunen lähtee tapansa mukaisesti syksyllä etelään, mutta hänen palattuaan keväällä Muumilaakson luonto on kuivunut, joka puolella on sääntökylttejä ja laaksoon on ilmestynyt useita puistoja. Lisäksi Muumipeikko on kadonnut. Hän saa pian selville, että Puistonvartija aikoo uudistaa Muumilaaksoa puistoillaan ja kielloillaan. Nuuskamuikkusen pitää pysäyttää Puistonvartija, löytää Muumipeikko ja myöhemmin vapauttaa tämä Vanginvartijan sellistä.

## Hosulin kosinta
17. joulukuuta 2024 pelille julkaistiin lisäosa Hosulin kosinta, joka perustuu saman nimiseen sarjakuvaan. Lisäosassa Hosuli on rakastunut Mymmeliin, ja muumit yrittävät auttaa häntä voittamaan tämän rakkauden. He järjestävät heille piknikin, joka ei kuitenkaan suju suunnitellusti. Kuitenkin pian Hosuli tapaa Suskan, johon ihastuu, mikä on molemminpuolista.

## Hahmot

* **[[Nuuskamuikkunen]]**
* **[[Muumipeikko]]**
*  **[[Luettelo Muumi-tarinoiden hahmoista#Puistonvartija|Puistonvartija]]**
* **Konstaapelit**
* **[[Pikku Myy]]**
* **[[Luettelo Muumi-tarinoiden hahmoista#Vanginvartija|Ti-ti-uu]]**
* **Merihirviö**
* **[[Tuu-tikki]]**
* **[[Muumipappa]]**
* **[[Muumimamma]]**
* **[[Mörkö (Muumit)|Mörkö]]**
* **[[Luettelo Muumi-tarinoiden hahmoista#Ninni|Näkymätön lapsi / Ninni]]**
* **[[Piisamirotta]]**
* **[[Niisku]]**
* **[[Vilijonkka]]**
* **[[Haisuli]]**
* **Ötökänkeräilijä-[[Hemuli]]**
* **Kasvinkeräilijä-Hemuli**
* **Maalari-Hemuli**
* **[[Nipsu]]**
* **[[Niiskuneiti]]**
* **Kummitus**
* **[[Luettelo Muumi-tarinoiden hahmoista#Nyyti|Nyyti]]**
* **Hevonen** 
* **Merirosvo**
* **Puuhiset**
*  **Puistonvartijan serkku** (Muumi-tarinoissa **[[Luettelo Muumi-tarinoiden hahmoista#Vanginvartija|Vanginvartijan serkku]]**)
* **[[Luettelo Muumi-tarinoiden hahmoista#Vilijonkan lapset|Vilijonkan lapset]]**
* **[[Hattivatit]]**
* **[[Luettelo Muumi-tarinoiden hahmoista#Tuittu|Tuittu]]** (Vain mainitaan)


### Hosulin kosinta
* **[[Hosuli#Nuorempi Hosuli eli Sottuli|Hosuli]]**
* **[[Mymmelin tytär|Mymmeli]]**
* **[[Luettelo Muumi-tarinoiden hahmoista#Suska|Suska]]**
* **Sebastian** (Vain pahvikuva)

## Viittaukset
Pelissä on viittauksia Muumi-tarinoihin.
* *[[Vaarallinen juhannus]]*: Puistonvartija, Puistonvartijan serkku, sääntökyltit ja puistot
* *[[Kevätlaulu]]*: Ti-ti-uu
* *[[Näkymätön lapsi ja muita kertomuksia]]*: Näkymätön lapsi / Ninni
* *[[Kuka lohduttaisi Nyytiä?]]*: Nyyti ja Tuittu
* *[[Hosulin kosinta]]*: Hosulin kosinta -lisäosa

## Lähteet

## Aiheesta muualla
*
Anjou (täsmennyssivu)

**Anjou** voi tarkoittaa ainakin seuraavia:

*Anjou, historiallinen maakunta Länsi-Ranskassa
*Anjou, viininviljelyalue Länsi-Ranskassa
*Anjounsaaret, Uuden-Siperian saariin kuuluva saariryhmä
*Anjou, kunta Isèren departementissa Itä-Ranskassa
*Anjou, Montrealin kaupunginosa ja entinen kaupunki Kanadassa
*sukuja:
**Anjou, Englantia hallinneen Plantagenet-suvun ranskalainen kantasuku
**Anjou eli vanhempi Anjou-suku, Napolia, Unkaria, Puolaa ja Provencea 1200–1400-luvuilla hallinnut suku
**nuorempi Anjou-suku, Provencea ja Napolia 1300–1400-luvuilla hallinnut suku
Fraser Minten

**Fraser Minten** (s. 5. heinäkuuta 2004 Vancouver, Brittiläinen Kolumbia, Kanada) on kanadalainen jääkiekkoilija, joka edustaa NHL-joukkue Boston Bruinsia. Minten on pelipaikaltaan keskushyökkääjä ja hän laukoo vasemmalta. 

Ennen NHL-uraansa Minten pelasi WHL-juniorisarjassa Kamloops Blazersin joukkueessa. Toronto Maple Leafs varasi hänet toisella kierroksella 38. varausvuorolla . Minten on pelannut 19 NHL:n runkosarjan ottelua tehopistein 2+2 (tilanne 8. maaliskuuta 2024). 

Maaliskuussa 2025 Maple Leafs kauppasi Mintenin, ensimmäisen kierroksen varausvuoron vuoden 2026 varaustilaisuudessa ja neljännen kierroksen varausvuoron vuoden 2025 varaustilaisuudessa Boston Bruinsiin vaihdossa Brandon Carloon. 

## Lähteet
Svein

**Svein** on pohjoismainen erityisesti Norjassa käytössä oleva miehen etunimi, joka tulee "nuorta miestä" tai "oppipoikaa" merkitsevästä sanasta sveinn. Nimen vastine Ruotsissa on Sven ja Tanskassa Svend. Svein-nimen sai Norjassa noin 31&nbsp;900 henkilöä vuosina 1900–2017 ja sen nimipäivää vietetään maassa 3. joulukuuta.

## Tunnettuja Svein- tai Sveinn-nimisiä
* Sveinn Björnsson (1881–1952), Islannin ensimmäinen presidentti
* Svein Erik Brodal (s. 1939), norjalainen näyttelijä, teatteriohjaaja ja teatterinjohtaja
* Svein Byhring (1932–2007), norjalainen näyttelijä
* Svein Ellingsen (1929–2020), norjalainen kuvataiteilija
* Svein Godwininpoika (n. 1023 – n. 1051), englantilainen jaarli
* Svein Haftorn (1925–2003), norjalainen lintutieteilijä
* Svein Ludvigsen (s. 1946), norjalainen poliitikko
* Svein Oddvar Moen (s. 1979), norjalainen jalkapalloerotuomari
* Svein Munkejord (s. 1948), norjalainen poliitikko
* Svein Rosseland (1894–1985), norjalainen astrofyysikko
* Svein-Erik Stiansen (s. 1942), norjalainen pikaluistelija
* Svein Stølen (s. 1960), norjalainen kemian professori ja Oslon yliopiston rehtori
* Svein Sundsbø (s. 1943), norjalainen poliitikko
* Svein Sæter (s. 1960), norjalainen kirjailija

## Lähteet
CC Cowboys

**CC Cowboys** on Norjan Fredrikstadista kotoisin oleva rockyhtye. Sen perustivat vuonna 1989 veljekset Magnus ja Anders Grønneberg sekä Trond Berg ja Agne Sæther. Yhtye oli suuressa suosiossa 1990-luvulla. Vuonna 1998 se teki jäähyväiskiertueen, mutta jatkoi 2003 osittain uudella kokoonpanolla.

## Albumit
* *Blodsbrødre* (1990)
* *Rock'n roll ryttere* (1991)
* *Tigergutt* (1992)
* *Persille & panser* (1994)
* *Himmeltitter* (1996)
* *Lyst* (2003)
* *Evig liv* (2006)
* *Morgen & kveld* (2009)
* *Innriss* (2011)
* *Til det blir dag* (2015)
* *Perfekt normal* (2018)
* *Elsket for alltid* (2020)
* *Remontert* (2022)

## Lähteet

## Aiheesta muualla
Monapon piiri

**Monapon piiri** () on Mosambikin Nampulan maakuntaan kuuluva piiri. Piirin keskus on Monapon kaupunki. Se sijaitsee linnuntietä 113 kilometriä ja maanteitse 133 kilometriä aluekeskus Nampulasta itään. Kaupunki on Nacalan käytävän maantieyhteyden ja junanradan varrella; kaupungissa on rautatieasema.

Monapon piiri rajoittuu lännessä Mecontan ja Muecatan piireihin, pohjoisessa Nacarôan piiriin, koillisessa Nacala-a-Velhan piiriin, kaakossa Mossurilin piiriin ja etelässä Mogincualan piiriin.

Piirin väkiluku oli Mosambikin tilastokeskuksen (INE) ennusteen mukaan 462&nbsp;989 vuonna 2022. Väestönlaskennoissa asukasluvuksi saatiin 226&nbsp;968 (VL 1997), 311&nbsp;585 (2007) ja 393&nbsp;813  (VL 2017). Monapon piirin pinta-ala on 3&nbsp;581 neliökilometriä, toisen lähteen mukaan 3&nbsp;598 km². Piiri jakautuu kolmeen hallinnolliseen alueseen: P.A de Itoculo, P.A de Monapo ja P.A de Netia. Nämä jakautuvat yhteensä yhdeksään paikkakuntaan (locadidades).

Piirin pääelinkeino on maatalous, jonka tuotteisiin kuuluvat muun muassa kassava, riisi, maapähkinät, maissi, pavut, cashewpähkinät ja vihannekset.

Vuonna 2021 lukutaidottomia oli 58,8 prosenttia väestöstä.



## Lähteet
 

## Aiheesta muualla
*
Gabrielle Leithaug

**Gabrielle Leithaug** (s. 10. tammikuuta 1985 Bergen), taiteilijanimeltään pelkkä **Gabrielle**, on norjalainen laulaja-lauluntekijä. Hän on kotoisin Bergenistä ja tuli vuonna 2009 seitsemännelle sijalle *X Factor* -ohjelmassa. Vuonna 2011 hän teki levysopimuksen Universal Musicin kanssa ja julkaisi ensimmäisen singlensä nimeltä "Ring meg", joka nousi hitiksi. Seuraavana vuonna ilmestyi esikoisalbumi *Mildt sagt*.
## Albumit
* *Mildt sagt* (2012)
* *Nattergal: Kap 1* (2013)
* *Snart, Gabby* (2019)
* *Klipp meg i ti og lim meg sammen* (2021)

## Lähteet

## Aiheesta muualla
Drøbak

**Drøbak** on kaupunki Akershusin läänissä Norjassa ja Frognin kunnan hallinnollinen keskus. Taajaman pinta-ala on 6,3 neliökilometriä ja asukasluku 13&nbsp;700 vuonna 2022. Drøbak sijaitsee samannimisen salmen kohdalla Oslovuonon kapeimmalla kohdalla noin puolimatkassa Oslon ja Mossin välillä. Drøbak tunnetaan idyllisestä puutalokeskustasta. 

## Kuvia

Drøbak kirke, Frogn kommune, Akershus.jpg|Drøbakin kirkko

## Lähteet

## Aiheesta muualla
Angochen piiri

**Angochen piiri** () on Mosambikin Nampulan maakuntaan kuuluva piiri. Piirin keskus on Angochen kaupunki. Se sijaitsee Intian valtameren rannalla, linnuntietä 141 kilometriä aluekeskus Nampulasta kaakkoon.

Angochen piiri rajoittuu kaakossa Intian valtamereen, lounaassa Larden piiriin, lännessä Moman piiriin, luoteessa Mogovolasin piiriin ja pohjoisessa Liúpon piiriin.

Piirin väkiluku oli Mosambikin tilastokeskuksen (INE) ennusteen mukaan 410&nbsp;527 vuonna 2022. Väestönlaskennoissa asukasluvuksi saatiin 228&nbsp;526 (VL 1997), 283&nbsp;520 (2007) ja 347&nbsp;176 (VL 2017). Angochen piirin pinta-ala oli 3&nbsp;311 neliökilometriä (2022). Piiri jakautuu neljään hallinnolliseen alueseen: P.A de Angoche Sede, P.A de Aube, P.A de Namaponda ja P.A de Namitoria.


Governo do Distrito de Angoche, Angoche, Moçambique.jpg|Angochen piirihallinnon rakennus.
Conselho Municipal Angoche.jpg|Angochen kaupunginvaltuuston rakennus.
Porto de Angoche, Moçambique.jpg|Kalastusaluksia satamassa, laskuveden aikaan.

## Lähteet
Svein Stølen

**Svein Stølen** (s. 2. maaliskuuta 1960 Fredrikstad) on norjalainen kemian professori ja Oslon yliopiston rehtori vuodesta 2017. Hän valmistui maisteriksi samasta yliopistosta vuonna 1985 ja väitteli tohtoriksi 1988.
## Lähteet

## Aiheesta muualla
Hanne Sørvaag

**Hanne Margrethe Fredriksen Sørvaag** (s. 27. joulukuuta 1979 Stavanger, Norja) on norjalainen Stavangerista kotoisin oleva laulaja-lauluntekijä. Hän on ollut mukana luomassa neljää Melodi Grand Prix'hin osallistunutta kappaletta, joista "My Heart Is Yours" pääsi edustamaan Norjaa vuoden 2010 Euroviisuissa. Vuonna 2012 Sørvaag voitti Norjan *Tanssii tähtien kanssa* (*[[Skal vi danse]]*) -kilpailun. Aiemmin Sørvaag teki pelkästään englanninkielistä musiikkia, mutta 2018 häneltä ilmestyi norjankielinen albumi *Som om me hørte samen*.

## Albumit
* *You Know Me* (2002)
* *Talk Of The Town* (2006)
* *Cover Me* (2011)
* *All Is Forgiven* (2012)
* *Christmas Lights* (2013)
* *Featuring* (2016)
* *Som om me hørte samen* (2018)
## Lähteet

## Aiheesta muualla
Aulis Lindell

**Aulis Einari Lindell** (s. 19. heinäkuuta 1935 Keuruu) on suomalainen eläköitynyt juristi ja yritysjohtaja, joka on saanut kauppaneuvoksen arvonimen. 

Lindellin vanhemmat olivat vaatturi Eino Lindell ja Anna Tiihonen. Hän avioitui 1956 merkonomi Outi Arja Inkeri Tammen kanssa. Lindell tuli ylioppilaaksi Jämsän yhteiskoulusta 1954. Hän suoritti lentoupseerikurssin 22 Ilmasotakoulussa 1954–1955 ja valmistui lainopin kandidaatiksi Helsingin yliopistosta 1961. Lindell oli vänrikkinä nuorempi upseeri Hämeen lennostossa 1955–1956 mutta ei jatkanut sotilasuralla. 

Lindell oli Pohjoismaiden Yhdyspankin pääkonttorin ulkomaan virkailija 1956–1958, tuontiperittävien osaston prokuristi 1958–1961 ja valuuttaosaston prokuristi ja lakimies 1961–1963. Hankkijan kassa- ja luotto-osaston apulaisosastopäällikkö ja lakimies hän oli 1963–1966, prokuristi 1963–1967 ja osastopäällikkö 1967–1968, liiketaloudellisen osaston apulaisjohtaja 1968–1971 ja raha- ja lakiasiantoimintojen johtaja sekä johtokunnan jäsen 1971–1979. 

Hankkijalta Lindell siirtyi Oy Union-Öljy Ab:n palvelukseen. Hän oli Unionin johtokunnan ja hallituksen jäsen 1971–1983 ja puheenjohtaja vuodesta 1986, varatoimitusjohtaja 1979–1980 ja toimitusjohtaja vuodesta 1980, Suomen BP Oy:n toimitusjohtaja 1983, Oy Union-Yhtymä Ab:n toimitusjohtaja 1983–1991 ja hallituksen jäsen 1989–1991. Nesteellä Lindell oli Neste Liikennepalvelu Oy:n toimitusjohtaja 1991–1995 ja hallituksen jäsen vuodesta 1992, Neste Öljyn markkinointiyhtiöiden toimialajohtaja 1993–1995 ja Neste Oy:n Senior Corporate Advisor 1996–1997. 

Lindell oli myös Koneluotto Oy:n johtokunnan jäsen 1963–1980, johtokunnan puheenjohtaja 1978–1980 ja yrityksen toimitusjohtaja 1971–1977, samoin kuin Konekauppa Pellervo Oy:n johtokunnan jäsen ja toimitusjohtaja 1972–1980. Hänellä on lisäksi ollut lukuisia liike-elämän ja muita asiantuntija- ja luottamustehtäviä, mukaan lukien Suomen Painiliiton puheenjohtajuus 1985–1990 ja liittovaltuuston puheenjohtajuus 1990–1993 sekä Pohjoismaiden Painiliiton puheenjohtajuus. 1986–1987. Kauppaneuvoksen arvonimen Lindell sai 1990. 

## Lähteet
Sibirjakov

**Sibirjakov** on venäläinen sukunimi. Se viittaa seuraaviin:

* Aleksandr Sibirjakov (1846–1933), venäläinen tehtailija ja tutkimusmatkailija
* Eduard Sibirjakov  (1941–2004), venäläinen lentopalloilija
* Serhi Sibirjakov (s. 1982), ukrainalais-venäläinen jalkapalloilija

## Laivoja
* Jäänmurtaja Jääkarhu, nimettiin Sibirjakoviksi kun se luovutettiin Neuvostoliitolle 1946
* Sibirjakov, vuonna 1909 rakennettu höyrylaiva
* Sibirjakov, vuonna 1990 käyttöön otettu Venäjän puolustusministeriön merentutkimusosaston ”tutkimusalus”

## Maantieteessä
* Sibirjakovinsaari, asumaton saari Karanmeressä Venäjällä.
Sibirjakov (tutkimusalus)

**Sibirjakov** on venäläinen tutkimusalus. Se valmistui Puolassa Szczecinin telakalla vuonna 1990. Laiva on 85 metriä pitkä ja 15 metriä leveä. Sitä käyttää hydrografiseen tutkimukseen Venäjän puolustusministeriön merentutkimusosasto. Sen kotisatama on Baltijsk Kaliningradin alueella.

Venäjän on epäily käyttävän Sibirjakovia tiedustelutarkoituksiin. Se havaittiin Nord Stream -kaasuputkien lähellä ennen vuoden 2022 räjähdyksiä. Se liikkui Suomen ja Viron välisen Balticconnector-kaasuputken läheisyydessä kesällä 2023. Putkeen tuli selittämätön vaurio lokakuussa 2023. 

Balticconnectorin alueella nähtiin kesällä myös toinen venäläisalus,  Admiral Vladimirski. On mahdollista, että silminnäkijät ovat sekoittaneet havaintoja näistä kahdesta.

## Lähteet

## Aiheesta muualla
Aleksandr Sibirjakov

**Aleksandr Sibirjakov** (1846–1933) oli venäläinen kaivosyrittäjä, joka rahoitti tutkimusmatkoja ja osallistui sellaisille itsekin.

Sibirjakov rahoitti Adolf Erik Nordenskiöldin ja A.V. Grigorijevin naparetkiä ja tuki Siperian historiasta kertovien teosten julkaisemista. Vuonna 1880 hän osallistui tutkimusmatkaan Karanmerelle. Vuonna 1884 hän teki kuuluisimman matkansa. Se alkoi höyrylaivalla Petšorajoelle, jatkui porovaljakolla itään yli Uralvuorten ja seurasi Tobol-jokea Tobolskiin.

## Katso myös
* Sibirjakovin mukaan nimettyjä kohteita

## Lähteet
Poika ja haikara

**Poika ja haikara** () on vuonna 2023 ensi-iltansa saanut japanilainen animaatioelokuva. Sen on käsikirjoittanut ja ohjannut Hayao Miyazaki sekä tuottanut Studio Ghibli. Elokuva perustuu löyhästi Genzaburo Yoshinon romaaniin *Kimitachi wa dō ikiru ka* vuodelta 1937.

Studio Ghibli aloitti elokuvan työstämisen vuonna 2016. Englanniksi elokuva tunnettiin alun perin suoraan japanista käännetyllä nimellä *How Do You Live?*, suomeksi *Kuinka te elätte*, mutta kansainväliset levitysoikeudet saanut yhdysvaltalainen GKIDS Films muutti nimen muotoon *The Boy and the Heron*, poika ja haikara. 

Elokuva sai ensi-iltansa Japanissa heinäkuussa 2023. Elokuvaa markkinoitiin poikkeuksellisesti pelkällä julisteella, eikä siitä julkaistu esimerkiksi traileria. Myöskään juonikuvausta ja ääninäyttelijöitä ei julkistettu. *Poika ja haikara* onnistui kuitenkin rikkomaan Studio Ghiblin kaikkien aikojen ennätyksen avausviikonlopun lipputuloissa tuottaessaan Japanissa 13,2 miljoonaa dollaria. Kansainvälisen ensiesityksensä elokuva sai Toronton elokuvajuhlilla syyskuussa 2023, ja Suomessa elokuva saapui teatterilevitykseen 17. marraskuuta samana vuonna. Siitä tuli Suomen katsotuin anime-elokuva. Elokuva voitti myös vuoden parhaan animaatioelokuvan Oscar-palkinnon.

Elokuvan tunnusmelodian esittää  japanilainen laulaja-lauluntekijä Kenshi Yonezu.

## Ääninäyttelijät

## Arvosteluja

## Lähteet
La Monte Young

**La Monte Thornton Young** (s. 14. lokakuuta 1935) on yhdysvaltalainen säveltäjä, muusikko ja performanssitaiteilija, jota usein pidetään yhtenä ensimmäisistä minimalistisista säveltäjistä, sekä tärkeänä hahmona avantgarde-musiikissa. La Monte Young olikin 1950-luvulta saakka mukana muusikoiden ja taiteilijoiden Fluxus-liikkeessä, joka pyrki irtautumaan perinteisistä musiikin ja taiteen standardeista. La Monte Youngin tunnetuin teos on improvisatiivinen pianoteos, *[[The Well Tuned Piano]]*, jonka ensimmäisen version hän nauhoitti vuonna 1964 ja jonka hän on sittemmin tehnyt useita kertoja uudestaan eri pituisina versioina, alkuperäisen version kestäessä noin tunnin, ja pisimpien versioiden kestäessä yli kuusi tuntia.

La Monte Youngin musiikki on toiminut tärkeänä inspiraation lähteenä useille kokeellisen musiikin esittäjille, kuten The Velvet Underground-yhtyeen Lou Reedille ja John Calelle, sekä Brian Enolle ja Yoko Onolle.

## Lähteet
Geissois pruinosa

***Geissois pruinosa*** on tuliharjojen sukuun ja kunoniakasvien heimoon kuuluva kasvilaji, joka kasvaa endeemisenä Uudessa-Kaledoniassa.

Laji on kasvumuodoltaan puu tai pensas. Se on yleinen Uuden-Kaledonian pääsaarella Grande Terrellä ja uhanalaisuusluokituksessa elinvoimainen. Sitä esiintyy yli 1100 metrin korkeudelle asti ja kasvaa kosteissa metsissä ja pensaikkomailla. *Geissois pruinosa* menestyy myös Uuden-Kaledonian ultramafisella ja raskasmetallipitoisella kasvualustalla; kasvi voi varastoida lehtiinsä hyvin runsaasti nikkeliä (yli 1 % painosta).

## Lähteet

## Aiheesta muualla
* Suomen Lajitietokeskus: ''Geissois pruinosa''
Rock-Star (EP)

**Rock-Star** (tyyliteltynä **樂-STAR**) on eteläkorealaisen Stray Kidsin kahdeksas koreankielinen EP. EP julkaistiin JYP Entertainmentin ja Republic Recordsin kautta 10. marraskuuta 2023. Se koostuu kahdeksasta kappaleesta, sisältäen singlet ”Lalalala” ja ”Social Path”.

## Tausta
Alkuvuodesta 2023 yhtye latasi videon *Step Out 2023* videopalvelu YouTubeen, jossa ilmoitettiin yhtyen julkaisevan kaksi albumia vuonna 2023. Yhtye julkaisi kolmannen studioalbuminsa *[[5-Star (Stray Kidsin albumi)|5-Star]]* kesäkuussa 2023. Albumi menestyi kaupallisesti hyvin, se nousi Koreassa, Yhdysvalloissa ja Rankassa listojen kärkeen. Albumi myi yli 5 miljoonaa kappaletta, myyden näin Koreassa platinaa. Yhtye piti 5-Star Dome Tour -kiertueen elo-lokakuussa Koreassa ja Japanissa. Kiertueen aikana Stray Kids julkaisi japaninkielisen EP:n *[[Social Path / Super Bowl]]*.

Syyskuussa uutisalusta *Joynews24* uutisoi, että Stray Kids julkaisisi uuden albumin marraskuussa 2023. Lokakuussa yhtye ilmoitti julkaisevansa *Rock-Star* EP:n 10. marraskuuta julkaisemalla prologivideon siihen liittyen.

## Tuottaminen
*Rock-Star* on kestoltaan 25 minuuttia ja 27 sekuntia, ja se koostuu kahdeksasta kappaleesta. EP:n sanoittamisesta ja tuottamisesta vastasi pääsääntöisesti yhtyeen tuottajaryhmä 3Racha (Bang Chan, Changbin ja Han). Hyunjin sanoitti viidennen kappaleen ”Cover Me” yhdessä Bang Chanin kanssa. Heidän lisäkseen tuottajat Versachoi, Cubeatz, Luis Bacque, Willie Weeks, Millionboy, Nickko Young ja Jun2 osallistuivat EP:n tuottamiseen. Japanilainen laulaja-lauluntekijä Lisa vierailee ”Social Path” singlellä, jonka koreankielinen versio julkaistaan EP:llä. Single julkaistiin alun perin japaniksi *Social Path / Super Bowl* EP:llä.

## Julkaisu
EP:n prologivideo julkaistiin 6. lokakuuta 2023, jonka myötä sen julkaisu vahvistui. EP:n ennakkotilaukset alkoivat samana päivänä. EP:stä julkaistaan viisi eri versiota, rajoitettu painos Star ja perusversiot Rock, Roll, Postcard ja Headliner. Kappalelista julkaistiin 9. lokakuuta, jossa selvisi myös nimikkosingle ”Lalalala”.

## Kappaleet

## Lähteet
Imatran seurakunta

**Imatran seurakunta** on evankelis-luterilainen seurakunta Imatralla. Se kuuluu Mikkelin hiippakunnan Etelä-Karjalan rovastikuntaan. Seurakunnan kirkkoherraksi valittiin toukokuussa 2024 Susanna Halla.

Vuoden 2025 lopussa Imatran seurakuntaan kuului 15&nbsp;660 jäsentä, mikä oli noin 64,2 prosenttia Imatran asukkaista. Jäsenmäärä on ollut laskussa koko 2000-luvun.

## Kirkot
Imatran seurakunnalla on käytössään kaksi kirkkoa: pääkirkko Tainionkosken kirkko ja Kolmen ristin kirkko Imatrankosken kirkko suljettiin helmikuussa 2025 pysyvästi.

## Kuvia

Tiedosto:Kolmen Ristin kirkko 2.JPG|Kolmen ristin kirkko.
Tiedosto:Imatrankosken kirkko 3.JPG|Imatrankosken kirkko, joka suljettiin helmkuussa 2025.
Tiedosto:Imatrankoski church 05.JPG|Imatrankosken kirkko sisältä.


## Papisto
Seuraavat henkilöt ovat toimineet Imatran seurakunnan kirkkoherroina:
* 1986–2010: Marja-Sisko Aalto
* 2011–2021 Arto Marttinen
* 2021–2023 Mari Parkkinen
* 2024- Susanna Halla

## Katso myös
* Uskonto Etelä-Karjalassa
* Imatran helluntaiseurakunta

## Lähteet

## Aiheesta muualla

* Seurakunnan kotisivut
Sibirjakov (jäänmurtaja)

**Sibirjakov** (myös **Aleksandr Sibirjakov**, aiemmin **SS Bellaventure**) oli Skotlannissa vuonna 1909 rakennettu höyrylaiva. Se toimi aluksi Kanadassa hylkeenmetsästäjien tukialuksena, mutta vuonna 1917 Venäjä osti sen jäänmurtajaksi arktisille alueilleen.

Vuonna 1932 Sibirjakovista tuli kapteeni Vladimir Voroninin komennossa ensimmäinen alus, joka purjehti Koillisväylän läpi yhden purjehduskauden aikana. Retkikuntaa johti Otto Schmidt.

Saksan laivaston Deutschland-luokan taistelulaiva  *[[Admiral Scheer]]* upotti 1942 *Sibirjakovin* Nordenskiöldin saariston edustalla. *Sibirjakovin* 76:n ja 45:n mm tykeistä ei ollut vastusta taistelulaivan 280 mm tykeille. 

Alus sai nimensä tutkimusmatkailija Aleksandr Sibirjakovin mukaan.

## Lähteet

## Aiheesta muualla